Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: 50 A Hpt. módosításáról szóló 2000. évi CXXIV. törvény 146. § alapján
Paragraph Index: 723

5.C BELFÖLDI PÉNZÜGYI SZERVEZETEK ADATAI A jelentés kitöltése A táblázatot a hitelintézetnek a Felügyelet ellenõrzése alá tartozó intézményekkel kapcsolatos ügyletek részletezésével kell kitölteni. Az 1. Összesen sor értéke megegyezik külön-külön a (2+6), illetve a (7+8) sorok összegével. A pénzügyi vállalkozásokkal, a befektetési vállalkozásokkal, illetve a biztosítókkal, továbbá (a nyugdíj-, egészségbiztosító stb.) pénztárakkal kapcsolatos kockázatvállalásokat — ügyfelenként — részletezni és a 2—5. sorokban összesíteni. Az egyéb, nem a Felügyelet ellenõrzése alá tartozó pénzügyi, speciális pénz- és tõkepiaci intézményekkel kapcsolatos ügyleteket a 6. sorban kell összesíteni. A 7. Nem részletezettek sorban azokat ügyfeleket kell összesíteni, amelyek esetében az ügyletek nem érik el az egymillió, a szövetkezetek esetében az ezer forintot. Az összes külföldi kapcsolatot a 01. sortól kezdõdõen fel kell sorolni. A sorok száma nem korlátozott. A részletezett állományt a 8. sorban kell összesíteni. A 2—6. sorokig az egyes intézményekre vonatkozó adatokat a részletezõ, illetve a nem részletezett sorokból kiemelve összegezni kell. Azok sorolandók a pénzügyi, illetve befektetési vállalkozások közé, amelyek a Hpt.-ben, és a Tpt.-ben meghatározottak szerinti vállalkozások, és a Felügyelet engedélyével rendelkeznek. A mérlegtételeket, valamint a mérlegen kívüli kötelezettségeket, illetve követeléseket forint összegben, illetve abból kiemelve devizában és a könyv szerinti (nettó) értéken kell feltüntetni.

Source: https://magyarkozlony.hu/hivatalos-lapok/5135167613e9a9e0c96fdb15e9a7a0f02de6e459/dokumentumok/b179e7c57e3f9dbb434e4bc0fca6646844013f19/letoltes